text: forbud og påbud
  
  publiceret: 2022-05-04 12:41:54+02:00
  Med en midlertidig afgørelse om forbud eller påbud som kan man som borger eller virksomhed foreløbig få bremset krænkelser af ens rettigheder hurtigt og effektivt.
  Som borger eller virksomhed kan man anmode retten om at meddele et midlertidigt forbud eller et påbud mod en anden person eller virksomhed, som krænker ens rettigheder. Det betyder, at den anden person eller virksomhed foreløbig skal foretage, undlade eller tåle bestemte handlinger. En midlertidig afgørelse om forbud eller påbud kan fx handle om ulovlig brug af et patent eller om udgivelse af en bog, der indeholder fortrolige oplysninger.